SET ปิดเช้าลบ 3 จุด นลท.ขายลดเสี่ยงกลุ่มอิเล็กฯ-พลังงาน หวั่นเฟดปรับลด QE
SET ปิดเช้าลบ 3 จุด นลท.ขายลดเสี่ยงหลังวิตกเฟดจะปรับลด QE โดยขายทำกำไรหุ้นกลุ่มชิ้นส่วนอิเล็กฯ-กลุ่มพลังงาน แนะติดตามการประชุมกลุ่มโอเปกพลัสใน 4 พ.ย.นี้ บ่ายนี้คาดยังยืนในแดนลบ พร้อมให้แนวรับ 1,615 แนวต้าน 1,630 จุด
29 ต.ค. 2564

นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่เช้านี้ส่วนใหญ่จะติดลบ หลังไม่มีปัจจัยใหม่เข้ามา ขณะเดียวกันก็มีความกังวลผลการประชุมธนาคารกลางสหรัฐฯ (เฟด) ที่จะมีขึ้นในสัปดาห์หน้า ซึ่งคาดว่าจะมีการปรับลด QE ทำให้นักลงทุนเลือกขายเพื่อลดความเสี่ยงก่อน
ทั้งนี้ตลาดฯได้รับแรงกดดันจากหุ้นในกลุ่มชิ้นส่วนอิเล็กทรอนิกส์ และกลุ่มพลังงาน ที่มีแรงขายทำกำไรออกมา นอกจากนี้ ยังต้องติดตามการประชุมกลุ่มโอเปกพลัสที่จะมีขึ้นในวันที่ 4 พ.ย.นี้ด้วย
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะยังยืนในแดนลบคล้ายช่วงเช้า หลังยังไม่เห็นปัจจัยใหม่เข้ามา พร้อมให้แนวรับ 1,615 จุด ส่วนแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TFM มูลค่าการซื้อขาย 3,681.93 ล้านบาท ปิดที่ 15.20 บาท เพิ่มขึ้น 1.70 บาท
BANPU มูลค่าการซื้อขาย 1,313.47 ล้านบาท ปิดที่ 11.20 บาท เพิ่มขึ้น 0.10 บาท
KBANK มูลค่าการซื้อขาย 1,263.77 ล้านบาท ปิดที่ 139.00 บาท เพิ่มขึ้น 1.00 บาท
PTT มูลค่าการซื้อขาย 1,134.45 ล้านบาท ปิดที่ 38.00 บาท ลดลง 0.25 บาท
SAWAD มูลค่าการซื้อขาย 1,026.55 ล้านบาท ปิดที่ 64.00 บาท เพิ่มขึ้น 1.75 บาท
 